b"\n_START_ARTICLE_\nTahaa\n_START_PARAGRAPH_\nTahaa eller Taha'a er ei \xc3\xb8y og en kommune i \xc3\xaeles Sous-le-Vent i Selskaps\xc3\xb8yene i Fransk Polynesia. Folketellingen i 2017 viste et innbyggertall p\xc3\xa5 5\xc2\xa0313._NEWLINE_Tahaa ligger s\xc3\xb8r for Bora Bora og 4 km nord for Raiatea, som Tahaa deler lagune med. Fjelltoppene p\xc3\xa5 \xc3\xb8ya er Ohiri p\xc3\xa5 585 moh., Puurauti p\xc3\xa5 526 moh. og Noua Roa p\xc3\xa5 418 moh._NEWLINE_Det foreg\xc3\xa5r perledyrking p\xc3\xa5 \xc3\xb8ya og det produseres vanilje. 80\xc2\xa0% av vaniljeproduksjonen i Fransk Polynesia skjer p\xc3\xa5 Tahaa. Tahaa har ikke flyplass og samferdselen g\xc3\xa5r med b\xc3\xa5t til Raiatea."